Serhij Zjadan

Serhij Viktorovytsj Zjadan (ukrainsk: Сергій Вікторович Жадан, født 1974 i Strarobilsk, Luhansk fylke) er en ukrainsk forfatter, poet, oversetter og musiker. Zjadans verker er oversatt til flere språk.
 Liv og virke
 Biografi 
Serhij Zjadan ble født i en ukrainskspråklig familie. Som barn bodde han i Starobilsk. Han studerte germanistikk i Kharkiv og tok doktorgrad med tese om den ukrainske futuristiske forfatteren Mykhajl Semenko. I 1992 var han en av grunnleggerne av det neofuturistiske litterære kollektivet «Tsjervona Fira» i Kharkiv. Siden 2000 har han undervist i ukrainsk og verdenslitteratur. I 2017 ble han arrestert i Belarus på grunn av at han var svartelistet i Russland. I 2024 meldte Serhij Zjadan seg frivillig til tjeneste i Ukrainas nasjonalgarde Khartia. I et intervju med Vagant (2025) forteller han at han jobber med kommunikasjon og motivasjon i enhetens stab og beskriver opplevelsen som «et nytt kapittel» i hans liv som forfatter og aktivist.

Serhij Zjadan bor i Kharkiv. Han har to barn – sønnen Ivan og datteren Maria.

 Forfatterskap og oversettelser 
Zjadan skriver noveller, poesi og essays. Hans verker tar i hovedsak for seg tiden etter Sovjetunionens fall og den russisk-ukrainske krigen som startet i 2014. Handlingen i tekstene hans finner hovedsakelig sted i Kharkiv og Øst-Ukraina.

Zjadans stil er preget av mye slang og banneord. Romanen Vorosjylovgrad ble kåret til tiårets beste ukrainske bok i 2010 av BBC. Zjadan jobber også som oversetter fra tysk, polsk, belarusisk og russisk.

I oktober 2015 holdt han et foredrag på Litteraturhuset i Oslo. I september 2016 deltok han med tre andre forfatter i en diskusjon arrangert med Universitetet i Oslo, Institutt for litteratur, områdestudier og europeiske språk på Litteraturhuset i Oslo. I mars 2017 ble romanen Anarchy in the UKR gitt ut på norsk (med Pax forlag, oversatt av Dagfinn Foldøy). Atle Christiansen i en artikkel i Aftenposten skrev at romanen hans er den første ukrainske som er oversatt til norsk.

Tre av bøkene hans er oversatt til norsk: Anarchy in the UKR (2017), Mesopotamia (2018) og Internatet (2023).

Serhij Zjadan er medlem av Pen Ukraine. 

 Opera: Vyshyvanyj. Kongen av Ukraina 
I 2021 skrev Zjadan librettoteksten til den moderne operaen Vysjyvanyj. Kongen av Ukraina, komponert av Alla Zagajkevytsj og regissert av Rostyslav Derzjypilskj. Operaen hadde premiere i Kharkiv og forteller historien om erkehertug Wilhelm von Habsburg, kjent som Vasyl Vysjyvanyj, en østerriksk adelsmann som ble en ukrainsk patriot og kjempet for Ukrainas uavhengighet. Forestillingen kombinerer symfonisk og elektronisk musikk med avantgardistisk iscenesettelse, og markerer et betydningsfullt bidrag til moderne ukrainsk opera.

 Teatersamarbeid: Radio 477! og Yara Arts Group 
Zjadan har også samarbeidet med den amerikanske regissøren Virlana Tkacz  og hennes Yara Arts Group, en resident teatergruppe ved La MaMa Experimental Theatre Club i New York. Sammen skapte de forestillingen Radio 477!, som hadde premiere i mars 2023. Stykket er basert på en jazzmusikal fra 1929 og utforsker Kharkivs kulturelle historie og motstandskraft i møte med moderne utfordringer. Zjadan bidro med tekster og sangtekster, mens musikken ble komponert av Anthony Coleman, og regien var ved Virlana Tkacz .

 Oversetelse 
Serhij Zjadan blant annet oversetter Paul Celan og Bertolt Brecht til ukrainsk. 

 Utmerkelser 
Blant prisene Zjadan har blitt tildelt er Angelus Central European Literature Award (2015) , Wilhelm Tell-prisen (2019), Hannah Arendt-prisen for politisk tenkning og Den europeiske bank for gjenoppbygning og utviklings litteraturpris. Serhij Zjadan har også mottatt Hubert Burda-prisen for unge poeter (Østerrike, 2006), som anerkjenner lovende stemmer i europeisk poesi, samt den prestisjefylte Jan Michalski-prisen for litteratur (Sveits, 2014), som tildeles verk med universell og humanistisk verdi.

Serhij Zjadan er også mottaker av Vasyl Stus-prisen – en av Ukrainas høyeste utmerkelser for kulturelt mot og kunstnerisk integritet, samt BBC Ukrainian Book of the Year-prisen, som han har vunnet flere ganger for både romaner og diktsamlinger.

Sergio Vieira de Mello-prisen (Polen, 2022): Tildelt for hans innsats for menneskerettigheter og humanitært arbeid.

Drahomán Prize 2020 for Aнтена (Ukraina) 

EBRD Literature Prize, for sitt litterære og samfunnsengasjerte virke 

23. oktober 2022 fikk Zjadan Friedenspreis des Deutschen Buchhandels.

Svenska PEN tilldelte 2023 års Tucholskypris til Serhij Zjadan.

I 2025 ble han den første ukraineren som mottok Österreichischer Staatspreis für Europäische Literatur 

 Bibliografi (utvalg) 
 Big Mac – seks noveller (2003)
 Depeche Mode – roman (2005)
 Anarchy in the UKR (2005)
 Гімн демократичної молоді – seks noveller (2006)
 Трициліндровий двигун любові (i samarbeid med Jurij Andrukhovytsj og Ljubko Deresj) (2007)
 Vorosjylovgrad – Roman (2010)
 Біг Мак та інші історії  – femten noveller (2011)
 Палата № 7 (i samarbeid med Lada Luzina) (2012)
 Mesopotamia – ni noveller og tretti dikt (2014) 
 Біґ Мак. Перезавантаження – tjue noveller (2015)
 Internatet (2017)
 Небо над Харковом (2022)

 Referanser 

 Eksterne lenker 


Kategori:Ukrainske forfattere
Kategori:Personer fra Luhansk oblast